روسیانین بیرلشمیش میللت‌لر دایمی نماینده‌سی واسیلی نبنزیا، آمریکانین سوریه‌یه یؤنلتدیگی تهدیدلرین هامینی جیدی شکیلده ناراحات ائتمه‌سی لازیم اولدوغونو بیلدیریب.
نبنزیا، بیرلشمیش میللت‌لر امنیت شوراسیندا سوریه‌دکی شیمیایی سیلاح ایستیفاده حاقیندا سوروشدورما طلب ائدن بیری آمریکانین، دیگر ایکی‌سی روسیانین تقدیم ائتدیگی اوچ لاییحه‌نین ده وتو و لازیم اولان دستگی آلماماسی سببین‌دن رد ائدیلمه‌سی‌نین آردین‌دان چیخیشیندا، آمریکایا، سوریه‌یه قارشی پلانلاشدیردیغی هر جور عمل‌دن چکینمه‌سی چاغیریب.
سفیر نبنزیا،
سوریه‌یه قارشی یؤنلتدیگینیز تهدیدلر هامیمیزی جیدی شکیلده ناراحات ائتمه‌لی‌دیر، چونکی اؤزوموزو سون درجه کدرلی و جیدی اولای‌لارین آستاناسیندا تاپابیلیریک. سیزه بیر داها بو آندا سوریه‌یه یؤنه‌لیک اینکیشاف ائتدیردیگینیز پلان‌لاردان اوزاق دورماغینیز چاغیریشی ائدیرم". ایفاده‌لرینی ایستیفاده ائتدی.
آمریکانین بمت دایمی نماینده‌سی نیکی هیلی ایسه روسیانین سوریه‌ده رژیمین شیمیایی سیلاح سالدیری‌لارینی پیسله‌ین و حرکته کئچیلمه‌سینی طلب ائدن بیرلشمیش میللت‌لر امنیت شوراسی قرار لاییحه‌لرینی 6-جی دفعه وتو ائتدیگینی دئییب.
هیلی،
هر نه ائتسک ده، روسیا اویونلار اوینامایا داوام ائده‌جک" دئیه دانیشدی.
بؤیوک بریتانیانین بمت-دکی دایمی نماینده‌سی پیرس ده روسیانین وتو حقوقونو سوی-ایستیفاده ائتمه‌سی سببیله بیرلشمیش میللت‌لر امنیت شوراسی‌نین کیلیدلندیگینی ایفاده ائتدی.
